## Naredba o visini naknade za sigurnost plovidbe koju plaćaju strane jahte i brodice namijenjene razonodi ili športu i visini pristojbe za izmjenu posade

### NN 3/2002 (11.1.2002.), Naredba o visini naknade za sigurnost plovidbe koju plaćaju strane jahte i brodice namijenjene razonodi ili športu i visini pristojbe za izmjenu posade

# MINISTARSTVO POMORSTVA, PROMETA I VEZA

104

Na teme­lju članka 1043., stavka 1. točke 44. Pomorskog za­konika
(»Narodne novine«, broj 17/94, 74/94 i 43/96), te odred­bi članka 3., stavka 2.
i članka 4. stavka 7. Uredbe o uvjetima za dolazak i boravak stranih jahti i
brodica namije­njenih razonodi i športu u unutraš­njim morskim vodama i
teritorijalnom moru Republike Hrvatske (»Narodne novine«, broj 16/01, 118/01),
ministar pomorstva, prometa i veza donosi

## NAREDBU

### O VISINI NAKNADE ZA SIGURNOST PLOVIDBE KOJU PLAĆAJU STRANE JAHTE I BRODICE NAMIJENJENE RAZONODI ILI ŠPORTU I VISINI PRISTOJBE ZA IZMJENU POSADE

NAKNADA ZA SIGURNOST PLOVIDBE

I.

Naknada za
sigurnost plovidbe, koju plaćaju strane jahte i brodice namije­njene razonodi
ili športu (u da­lj­njem tekstu: strana plovila) prilikom izdava­nja prijave
dolaska i boravka u unutraš­njim morskim vodama i teritorijalnom moru Republike
Hrvatske, ovisno o dužini iznosi:

*1. Za brodice:*

• do 3 metra
dužine s motornim pogonom snage

preko 4 kW                                        140 kn

• od 3 do 4 metra
dužine                      210 kn

• od 4 do 5 metra dužine                      280 kn

• od 5 do 6 metara
dužine                    350 kn

• preko 6 metara
dužine                       485 kn

*2. Za jahte:*

• do 7 metara dužine                            525 kn

• od 7 do 8 metara
dužine                    630 kn

• od 8 do 9 metara
dužine                  735 kn

• od 9 do 10
metara dužine                840 kn

• od 10 do 11
metara dužine              945 kn

• od 11 do 12
metara dužine           1.050 kn

• od 12 do 15
metara dužine           1.225 kn

• od 15 do 20
metara dužine           1.400 kn

• od 20 do 30
metara dužine           1.575 kn

• preko 30 metara
dužine                1.750 kn

II.

Iznosi
iz članka I. ove naredbe uma­njuju se za 10% za svaku uzastopnu prijavu, do
najviše 50% za šestu i svaku s­ljedeću uzastopnu prijavu.

Za
uma­nje­nje iznosa naknade iz stavka prvog ove točke priznaje se uzastopnost
prijave vlasnika stranog plovila ili uzastopnost prijave plovila.

Članak I. ove naredbe ne
odnosi se na strana plovila koja se nalaze u najmu hrvatske pravne i fizičke
osobe za obav­lja­nje gospodarske djelatnosti chartera.

PRISTOJBA ZA
IZMJENU POSADE

III.

Na stranim plovilima, dozvo­ljeno je izvršiti neograničeni broj promjena
članova posade pod uvjetom da se na plovilu nalazi vlasnik plovila odnosno član
­nje­gove obite­lji (bračni drug, djeca i rodite­lji), te da se svaka izmjena
članova posade prijavi lučkoj kapetaniji odnosno ispostavi.

IV.

Ukoliko je strano plovilo iz
članka III. u vlasništvu strane pravne osobe, na plovilu se mora nalaziti
zapovjednik plovila ukoliko je ovlašten od strane vlasnika plovila te je upisan
kao zapovjednik (skiper) u popisu posade plovila.

Visina
pristojbe, koju je zapovjednik stranog plovila iz stav­ka 1. ovog članka dužan
platiti prilikom svake prijave izmjene posade, za sve članove posade osim
zapovjednika iznosi 200 kuna po osobi.

V.

Stupa­njem na snagu ove
Naredbe prestaje važiti Naredba o visini naknade za sigurnost plovidbe koju
plaćaju strane jahte i brodice namije­njene razonodi ili športu ili visini
pristojbe za izmjenu posade (»Narodne novine«, br. 16/01).

VI.

Ova Naredba stupa na snagu danom objave u »Narodnim novinama«.

Klasa:
011-01/02-02/01
Urbroj: 530-01-02-1sp
Zagreb, 7. siječnja 2002.

Ministar
**mr. sc. Alojz Tušek**, v. r.

Naredba, NN 3/2002-104